Document ID: /roh_data/filtered/fineweb-2-filterrobots_roh.jsonl.gz/19912

La societad aviatica Swiss ha da cumbatter cun il squitsch da concurrenza ed il ferm franc. A medem temp profitescha ella però uschè fitg dals pretschs bass per carburant. Uschia è il gudogn dal terz quartal creschì per passa in terz sin 187 milliuns francs. In'ulteriura raschun per quest marcant augment saja dentant er il program da spargn ch'ins haja instradà communitgescha la societad aviatica Swiss. La svieuta da l'interpresa è però sa reducida per 1% sin 1,38 milliardas francs.
RR novitads 11:00